[{"text_idx": "#000000", "text": "Sinu isikuandmeid to\u0308o\u0308deldakse sinu veebilehe kasutamise kogemuse toetamiseks, sinu konto ligipa\u0308a\u0308su haldamiseks ja muul viisil, mis on kirjeldatud meie privaatsuspoliitika."}, {"text_idx": "#000001", "text": "Saadan Sulle 7 esinemisega seotud o\u0303ppetundi, mida iga esineja teadma peaks"}, {"text_idx": "#000007", "text": "Veendu, et sa tehnika ja tarkvaraga hakkama saad"}, {"text_idx": "#000008", "text": "Eeldamine on ko\u0303ikide ka\u0308kkikeeramiste ema. Seega, kui sa ei ole 100% kindel, kuidas sinu vahendid to\u0308o\u0308tavad, siis juba enne esinemist veendu, et sa tead, mida u\u0308ks vo\u0303i teine nupp teeb."}, {"text_idx": "#000009", "text": "Kui sa teed seda esimest korda ja tehnikat veel eriti ei tunne, siis a\u0308ra sellega tutvumist viimasele minutile ja\u0308ta vaid leia inimene, kes sind aitab. Lo\u0308o\u0308 Youtube otsingusse na\u0308iteks \u201cHow to use Zoom for meetings\u201d vms ja sa saad ku\u0308mneid juhiseid, mis sind edasi aitavad."}, {"text_idx": "#000010", "text": "Ta\u0308iendav lugemine: Peamised probleemid, mis tehnikat kasutades ette tulevad"}, {"text_idx": "#000012", "text": "Sellega mo\u0303tlen ma eelko\u0303ige seda, et kui sinu selja taga ei tohiks olla segadust vo\u0303i midagi, mis jutult ta\u0308helepanu eemale juhib. Vastasel juhul istuvad inimesed ekraani ees ja sinu vaatamise asemel mo\u0303tisklevad, mida see veider aktimaal seal seinal su\u0308mboliseerida vo\u0303iks."}, {"text_idx": "#000013", "text": "Kui vo\u0303imalik, siis proovi oma selja taha leida mingisugune neutraalne taust, mida keegi ta\u0308helegi ei pane."}, {"text_idx": "#000014", "text": "Olen na\u0308inud esinejaid, kes kaamera ees esinedes ei ole viitsinud valgusega vaeva na\u0308ha. Peamised vead, mida siinkohal tehakse:"}, {"text_idx": "#000016", "text": "Seeto\u0303ttu oleks mo\u0303istlik enne oma esinemist valgus paika panna nii, et sa oled kenasti na\u0308ha ja prillidelt ei peegelda midagi. Seda saad testida nii, et peale valgustuse paika seadmist paned oma kaamera salvestama ja pa\u0308rast vaatad u\u0308le, kuidas see ekraanilt va\u0308lja paistab. Nii saad vajaduse korral valgustus kohendada."}, {"text_idx": "#000017", "text": "Veebikaamerata mikrofonid ei ole just suuremad asjad. Lisaks sellele, et nende heli on tavaliselt halb (kaja, ragin jms) lasevad nad ko\u0303iksugu taustamu\u0308ral eetrisse minna."}, {"text_idx": "#000019", "text": "Lisalugemist: Peamised vead, mis mikrofoni kasutamisel ette vo\u0303ivad tulla"}, {"text_idx": "#000020", "text": "Kahe kuvari kasutamise peamine pluss seisneb selles, et u\u0308hel neist on sinu kuulajad ja teisel sinu ma\u0308rkmed ja need asjad, mida sa oma ekraanil jagad."}, {"text_idx": "#000021", "text": "Kuivo\u0303rd arvutid on erinevad ja kasutatavad programmid on erinevad, siis harjuta nende kasutamist. Ei ole midagi hullemat esinejast, kes keset veebiseminari huupi mingitele nuppudele vajutama hakkab vo\u0303i kuulajate poole ku\u0308simusega \u201cKas keegi oskab mind aidata ku\u0308simusega kuidas see vo\u0303i teine asi siin to\u0308o\u0308tab?\u201d po\u0308o\u0308rdub."}, {"text_idx": "#000022", "text": "Sa pead oma vahendeid tundma nii ha\u0308sti, et kui nendega midagi juhtuma peaks, siis sa tead, mida edasi teha."}, {"text_idx": "#000023", "text": "Veelgi parem mo\u0303te on see kui sa oma paari pereliikme vo\u0303i so\u0303braga selle eelnevalt la\u0308bi ma\u0308ngid. Lase neil selle Zoomi vo\u0303i Skype kohakesega liituda ja ko\u0303iki seal olevaid vahendeid kasutada. Na\u0308iteks:"}, {"text_idx": "#000024", "text": "lase neil sinu esinemise ajal vestlusakendesse kirjutadatesti, kuidas ku\u0308sitluste tegemine ja neile vastamine toimibesine nii, et kuulajate kaamerad ja mikrofonid ei to\u0308o\u0308tanu\u0308u\u0308d testi nii, et kaamerad ja mikrofonid to\u0308o\u0308tavadlase enda toimetamisele ja va\u0308lja na\u0308gemisele tagasisidet anda"}, {"text_idx": "#000025", "text": "So\u0303java\u0308elased teavad, et u\u0308ksko\u0303ik kui hea sinu plaan ka ei oleks, siis tihti kipub ko\u0303ik peale esimest pu\u0308ssipauku kiiva kiskuma vo\u0303i planeeritus teisiti toimuma. Seeto\u0303ttu pead sa juba enne esinemist endale esitama ku\u0308simuse \u201cMida ma teen siis kui...\u201d"}, {"text_idx": "#000026", "text": "Mida ma teen siis kui:"}, {"text_idx": "#000030", "text": "Millegipa\u0308rast on paljudel esinejatel mulje, et \u201ckui ma saadan oma materjali varakult laiali, siis mind ei kuulata\u201d. Selge see, et kui sinu materjal on tu\u0308u\u0308piline \u201cTapan teid PowerPointiga\u201d esitlus, mis sisaldab laustekstina tervet konspekti ja sa peale maha lugemise midagi olulist juurde ei ra\u0308a\u0308gi, siis pole sinu kuulamisel ka suuremat mo\u0303tet."}, {"text_idx": "#000031", "text": "Kui sinu materjal on aga selline, et kuulajad saavad peamise sealt ka\u0308tte ja sinu esinemine lisab sellele lisava\u0308a\u0308rtust ja ta\u0308iendavat infot, siis aitab eelnev materjalide saatmine sind tublisti. Eriti olukorras, kus esinemise ajal sinu enda PowerPoint ei toimi vo\u0303i mingid muud tehnilised probleemid pa\u0308evavalgele tulevad."}, {"text_idx": "#000032", "text": "Laias laastus on ikkagi nii, et 95% osalejatest ei viitsi enne sinu esinemist materjalidesse su\u0308veneda. Kui sa aga saadad neile juba eelnevalt oma to\u0308o\u0308lehed, materjalid jms, mida esitluse ajal kasutad, siis on sul neile ka esinemise ajal oluliselt lihtsam viidata."}, {"text_idx": "#000033", "text": "Mis veel eriti hea on see, et paljud annavad sulle mo\u0303ttes plusspunkti juba selle eest, et sa enne oma esinemist nendega suhtled ja va\u0308a\u0308rtust pakud. Eelnevalt u\u0308hendust vo\u0303ttes annad sa signaali, et sa vo\u0303tad oma esinemist to\u0303siselt ja soovid ka kuulajatele head sisu edasi anda."}, {"text_idx": "#000034", "text": "Lisalugemist: Millal on o\u0303ige aeg kuulajatele materjale jagada?"}, {"text_idx": "#000035", "text": "Nii nagu tavapa\u0308rase esinemise juures, nii ka veebiesinemise puhul jagunevad kuulajad kolme gruppi."}, {"text_idx": "#000036", "text": "Need, keda sinu jutt ei huvita. Seega veedavad nad aega kas oma telefoni vo\u0303i muude vahendite saatel ja u\u0308ritavad selle \u201caja kuidagi mo\u0308o\u0308da saata\u201dNeed, kellele sinu jutt veidi korda la\u0308heb. Nad ei ole sinu suurimad fa\u0308nnid ega ei pruugi ka aktiivsed olla, aga teatud ma\u0308a\u0308ral la\u0308heb sinu esinemine neile korda ja seega nad sind enamasti ka kuulavad.Need, kellele sinu jutt va\u0308ga korda la\u0308heb. Ko\u0303ige aktiivsem grupp, kes esitab ku\u0308simusi, elab kaasa ja ra\u0308a\u0308gib omapoolseid lugusid."}, {"text_idx": "#000037", "text": "Gruppide suuruse jagunemist on raske ma\u0308a\u0308rata ja see so\u0303ltub paljuski ra\u0308a\u0308gitavast teemast, esinemise olukorras ja esinejast endast. Ha\u0308da on aga selles, et veebi teel esinedes on visuaalselt neid gruppe raske eristada ja seda eriti olukorras, kus kaamerad on va\u0308lja lu\u0308litatud vo\u0303i osalejaid on palju."}, {"text_idx": "#000038", "text": "Sellest hoolimata pead sa tegema oma parima, et ko\u0303iki osapooli kuulama panna. U\u0308ks moodus neis juba eelnevalt huvi tekitada on eelnevalt mainitud punktis nimetatud materjalide saatmine enne esinemist."}, {"text_idx": "#000039", "text": "A\u0308ra unusta, et mitteverbaalne suhtlus on oluline"}, {"text_idx": "#000040", "text": "Peamine po\u0303hjus, miks inimesed veebis esineda kardavad on sama, mis klassis. St nad kardavad va\u0308lja na\u0308ha veidrad, eksida jne. Seepa\u0308rast on nad ka kaamera ees tikksirgelt ja ja\u0308igalt ning ra\u0308a\u0308givad monotoonselt."}, {"text_idx": "#000041", "text": "Nii juhtubki, et esineja on kaamera ees tardunud olekus ja ainuke asi, mis liigub, on tema suu. Selle asemel, et liikumatult kaamera ees olla, liigu nii nagu sa tavaliselt so\u0303pradega u\u0308le veebi suheldes seda teed. Jah, see ei ta\u0308henda ringi tammumist ja muid veidraid asju vaid kaamera ees esinedes ta\u0308hendab see eelko\u0303ige:"}, {"text_idx": "#000042", "text": "oma pea liigutamist, na\u0308oilmete kasutamistmo\u0303o\u0303dukate z\u030cestide kasutamistaeg-ajalt ettepoole no\u0303jatumistnaeratamist ja loomuliku tooni kasutamist"}, {"text_idx": "#000043", "text": "Pea meeles, et erinevalt ruumi ees esinemisest ei saa sa oma keha kasutada, misto\u0303ttu pead veelgi ilmekamalt ra\u0308a\u0308kima. Samas aga julgustan sind ka kaamera ees esinedes tublisti kehakeelt kasutama."}, {"text_idx": "#000044", "text": "Miks? Isegi kui sa oled suures plaanis ja sinu z\u030cestikuleerimist ei ole na\u0308ha, annab see jutule hoogu juurde, paneb keha liikuma ja annab ka ha\u0308a\u0308lele variatsioone (st sa ei ole liialt monotoonne)."}, {"text_idx": "#000045", "text": "Pane aga ta\u0308hele, et erinevalt ette no\u0303jatumisest on toolileenile no\u0303jatumine halb mo\u0303te. Esiteks na\u0308ed sa veider va\u0308lja ja teiseks \u2013 selliselt on ka mo\u0303jusalt ra\u0308a\u0308kimine palju raskem."}, {"text_idx": "#000046", "text": "Vaata kaamerasse ja va\u0308ldi pidevat mujale vaatamist"}, {"text_idx": "#000048", "text": "Jah, sa ei saa ju kogu aeg u\u0308ksisilmi kaamerasilma vaadata ning aeg-ajalt pead ka oma ma\u0308rkmeid vaatama. See on ta\u0308iesti loomulik. Mis aga ei ole loomulik on see, kui su silmad uitavad ringi vo\u0303i on pidevalt kusagil mujal. Peamine viga ongi see, et vaadatakse kaamerasilma asemel ekraani, mis tekitab taaskord mulje, et sa vaatad kuulajast mo\u0308o\u0308da."}, {"text_idx": "#000050", "text": "Seega on ko\u0303ige parem see kui saad oma kaamera asetada silmade ko\u0303rgusele. Nii on endal hea sinna vaadata ja kuulajatel on mulje, et sa vaatad neile otse silma sisse."}, {"text_idx": "#000051", "text": "Mitte keegi sinu kuulajates ei eelda, et sa terve oma jutu pa\u0308he o\u0303piksid ja seda nagu luuletust ette kannaksid. Seega tee omale korralikud ma\u0308rkmed, mis sind igal ajahetkel edasi aitavad."}, {"text_idx": "#000052", "text": "Ma\u0308rkmeid vo\u0303id laual hoida, ka\u0308es hoida... U\u0308heso\u0303naga, hoia neid kus iganes, peaasi, et sul neid mugav kasutada oleks. Ku\u0308ll aga pead va\u0308ltima seda, et sa enamiku ajast ninapidi oma ma\u0308rkmetes oled."}, {"text_idx": "#000053", "text": "Pea ka meeles, et kui sa meile lihtsalt oma teksti ette lugema hakkad, siis vo\u0303iksid meie ko\u0303igi aega sa\u0308a\u0308sta ja oma teksti meile emailile saata."}, {"text_idx": "#000054", "text": "Lisalugemist: Peamised vead, mida ma\u0308rkmeid kasutades tehakse"}, {"text_idx": "#000055", "text": "Kaasa kuulajaid interaktiivsete vahendite abil"}, {"text_idx": "#000056", "text": "Na\u0308ide: Kui sinu kasutatav tarkvara vo\u0303imaldab ku\u0308sitluste vms tegemist, siis kasuta neid julgelt ja kommenteeri tulemusi. Sellest on va\u0308he abi kui sa u\u0308tled \u201cAhah, enamik kuulajatest arvab, et...\u201d"}, {"text_idx": "#000057", "text": "Arutle selle u\u0308le, miks osad arvasid nii ja teised naa ja sellest vo\u0303id u\u0308he toreda vestlusringi saada."}, {"text_idx": "#000058", "text": "Seda, kuidas na\u0308iteks Zoomis ku\u0308sitlusi korraldada, na\u0308ed sellest videost"}, {"text_idx": "#000059", "text": "Kui vo\u0303imalik, siis lase osalejatel oma kaamera ja mikrofon to\u0308o\u0308le panna"}, {"text_idx": "#000060", "text": "Sellisel moel on inimestel lihtsam vahetult suhelda ja ei teki seda tunnet, et sa u\u0308ksi ra\u0308a\u0308gid ja sa isegi ei tea, kas kedagi enam liinil on."}, {"text_idx": "#000061", "text": "Kui kaamerad to\u0308o\u0308tavad, siis saad oma so\u0303numile va\u0308hemalt mingisugustki tagasisidet (noogutused, ringi vahtimised, magamine jne). Igaks juhuks ku\u0308ll hoiatan, et kui kaamerad ja mikrofonid on ko\u0303igil sees, siis teatud oludes vo\u0303ib see sulle ka\u0308tte maksta."}, {"text_idx": "#000062", "text": "Na\u0308ide: Kellegi osaleja taustal toimub midagi veidrat, mis sinu ta\u0308helepanu ko\u0303rvale juhib (osaleja aluspu\u0308kstes ja karvase o\u0303lleko\u0303huga abikaasa)."}, {"text_idx": "#000063", "text": "Kusagil ruumis inimeste ees esinedes on nende ta\u0308helepanu z\u030cestide, liikumise jms abil palju lihtsam ko\u0308ita kui kaamera ees olles. Seeto\u0303ttu soovitan iga veidikese aja ja\u0308rel oma kuulajaid ku\u0308simusi esitades kaasata."}, {"text_idx": "#000064", "text": "Esita kontrollku\u0308simusiEsita ku\u0308simusi, mis panevad kuulajad arvamust avaldamaEsita ku\u0308simusi, mis vo\u0303ivad vastuolulisi reaktsioone tekitada, st saad sellest arutelu teha"}, {"text_idx": "#000065", "text": "Ku\u0308simusi esitades po\u0308o\u0308rdu nimeliselt kellegi poole"}, {"text_idx": "#000066", "text": "Kui sa esitad klassikalise ku\u0308simuse \u201cKas kellelegi on tekkinud ku\u0308simusi?\u201d, siis ole valmis selleks, et mitte keegi ei ku\u0308si. Seega peaksid sa siit ja\u0308rgmise etapina nimeliselt ise oma kuulajate poole po\u0308o\u0308rduma ja neid kaasama."}, {"text_idx": "#000068", "text": "Na\u0308ide: \u201cMati, kuidas sulle tundub...?\u201d vo\u0303i \u201cMadis, mida sina arvad sellest kui...\u201d Nii on osalejad \u201csunnitud\u201d ra\u0308a\u0308kima ja kaasa mo\u0303tlema. Sina saad aga tagasisidet selle kohta, kuidas sinu so\u0303num kohale on jo\u0303udnud."}, {"text_idx": "#000072", "text": "Zoomi, Skype jms veebiprogrammide kaudu esinemine on nagu iga teine esinemine, milles peamine ro\u0303hk on sellel, kui ha\u0308sti sa oma so\u0303numit edasi suudad anda. Sa vo\u0303id olla maailma ko\u0303ige parem Skype spetsialist, aga kui so\u0303num on kasin ja kehvasti edasi antud, siis kasu sellest ei ole."}, {"text_idx": "#000073", "text": "Samas sa vo\u0303id olla maailma parim esineja, aga kui sa tehnoloogiat ei tunne, siis pool sinu so\u0303numist la\u0308heb ainuu\u0308ksi selle nahka. Seeto\u0303ttu vaata seda peatu\u0308kki kui oma kohustuslikku \u201cpean u\u0308le vaatama\u201d nimekirja iga kord enne kui sa veebi teel esinema hakkad."}, {"text_idx": "#000074", "text": "Janek Tuttar on kodulehe AvalikEsinemine.net autor ja omanik. Samuti on ta ka Eesti Ettevo\u0303tlusko\u0303rgkooli Mainor avaliku esinemise ja suulise eneseva\u0308ljenduse ainete lektor."}, {"text_idx": "#000076", "text": "Lo\u0303puaktuse ko\u0303ne pidamine: 10 reeglit, mida silmas pidada"}, {"text_idx": "#000077", "text": "Esinedes kasuta ko\u0303iki kuulajate meeli"}, {"text_idx": "#000078", "text": "Rekvisiidid olgu esinemise abivahendid mitte selle segajad"}, {"text_idx": "#000079", "text": "Saa oluliselt paremaks kui need, kes Sind laval olles tu\u0308u\u0308danud on.\nSaadan Sulle 7 esinemisega seotud o\u0303ppetundi, mida iga esineja teadma peaks.\nHoian Sinu andmed 100% kaitstuna. Ka minule ei meeldi spa\u0308mm!\nLeave this field empty if you're human: Viimased postitused\nHu\u0308briidesinemine: kuidas samal ruumis ja kaamera kaudu ja\u0308lgivatele inimestele edukalt esineda\nAvalik esinemine Skype, Zoom vms vahendite abil\nAuditooriumi ohjamine ja vaenulike kuulajatega tegelemine"}, {"text_idx": "#000081", "text": "Hoian Sinu andmed 100% kaitstuna. Ka minule ei meeldi spa\u0308mm!"}, {"text_idx": "#000082", "text": "Hu\u0308briidesinemine: kuidas samal ruumis ja kaamera kaudu ja\u0308lgivatele inimestele edukalt esineda\nAvalik esinemine Skype, Zoom vms vahendite abil\nAuditooriumi ohjamine ja vaenulike kuulajatega tegelemine"}]